Obecné zastupiteľstvo Lacková

Zápisnica

 z IX. zasadnutia obecného zastupiteľstva obce Lacková

zo dňa 13.03.2020
Prítomní:
Ing. Marek Gallík – starosta obce



Peter Galík

Jozef Krafčík


Ing. Jozef Osvald
Andrej Štefaník
Lukáš Štefánik
Ostatní prítomní:
Ing. Viktória Romaňáková – zapisovateľka
Neprítomný: 
Program:

1. Otvorenie rokovania obecného zastupiteľstva.

2. Určenie zapisovateľa  a overovateľov zápisnice.

3. Informácia o plnení predchádzajúcich  uznesení.

4. Nakladanie s majetkom obce Lacková
5. Informácia starostu o činnosti od posledného rokovania obecného zastupiteľstva.

6. Diskusia, rôzne

    Záver

K bodu č. 1 – Otvorenie rokovania OZ
Ing. Marek Gallík, starosta obce, privítal všetkých prítomných poslancov. Podľa priloženej prezenčnej listiny skonštatoval, že sú prítomní všetci poslanci - OZ je uznášaniaschopné. Starosta dal následne hlasovať o programe rokovania OZ.
Hlasovanie: 
ZA: 


5
PROTI: 

0


ZDRŽALI SA: 
0
Uznesenie č. 9/2020: Obecné zastupiteľstvo v Lackovej schvaľuje program rokovania Obecného zastupiteľstva.
Pokračovalo sa v rokovaní podľa schváleného programu.
K bodu č. 2 – Určenie zapisovateľa a overovateľov zápisnice

Ing. Marek Gallík, starosta obce navrhol za zapisovateľa zápisnice Ing. Viktóriu Romaňákovú a za overovateľov zápisnice p. Lukáša Štefánika a p. Jozefa Krafčíka.
Hlasovanie: 
ZA: 


5 
PROTI: 

0


ZDRŽALI SA: 
0
Uznesenie č. 10/2020: Obecné zastupiteľstvo v Lackovej schvaľuje určenie overovateľov i zapisovateľa zápisnice.
K bodu č. 3 – Informácia o plnení predchádzajúcich  uznesení
Starosta informoval prítomných o plnení predchádzajúcich uznesení:
· uzavrela sa nájomná zmluva ohľadom prenájmu obecnej stodoly
· boli zverejnené zámery schválené na minulej schôdzi – boli prijaté 2 námietky, ktoré je potrebné prejednať:
A: p. Jozef Selep: námietka k zámeru predaja majetku obce poslancovi L. Štefánikovi z dôvodu hodného osobitného zreteľa, na vytvorenie miesta na parkovanie: Starosta obce informoval poslancov o prijatej námietke od p. Jozefa Selepa (č. d. 2), ktorý v námietke uvádza, že v tejto časti obce, kde vlastní rodinný dom, je zúžený priestor a minimum miesta na parkovanie. Parkovaním na kraji cesty sa premávka komplikuje, preto súhlasí s tým, že v danej lokalite obec vytvorila 3 miesta na parkovanie. Avšak schválený zámer odpredať tieto miesta len jednému majiteľovi – poslancovi obecného zastupiteľstva pokladá za nekorektný. Žiada obecný úrad, aby svoj zámer prehodnotil a parkovacie miesto odpredal aj jemu a zároveň žiada, aby sa odpredajom pozemkov v danej lokalite neobmedzil prístup po starej ceste. Následne starosta vysvetlil, že p. Selep sa neobrátil na správnu osobu, nakoľko svoju námietku adresoval obecnému úradu a nie obecného zastupiteľstvu, avšak starosta mu danú skutočnosť v odpovedi vysvetlil a rovnako uviedol, že jeho námietku nemôže on zo svojej funkcie prehodnotiť, avšak predloží ju na prerokovanie OZ. Rovnako aj v minulosti poslanci OZ kupovali rôzne pozemky a nebol s tým doteraz problém, v takýchto prípadoch sa zámer, resp. predaj schvaľuje 3/5 väčšinou. Za posledných 10 rokov nebola prijatá žiadosť od p. Selepa, v ktorej by mal záujem o daný pozemok, čim nespochybňuje podanú námietku, len pravdepodobne na základe uvedeného všetci poslanci zámer schválili.. Neskôr vyzval poslancov k vyjadreniu ich názorov.
Diskusiu začal poslanec Krafčík s tým, že on počul námietku aj od p. Bodyovej, ale tá písomne nedodala a myslí si, že stále v minulosti tento pozemok slúžil obyvateľom blízkych domov na uloženie štrku a pod., preto nikto z nich doposiaľ nedal žiadosť o kúpu, rešpektovalo sa, že v prípade potreby ho môže ktokoľvek z nich využiť. Nikto nemá námietky, aby sa tam parkovalo, ale navrhuje nedávať to natrvalo do vlastníctva Lukáša Štefánika, aby tam mohol každý zaparkovať. Rovnako navrhuje nepredávať daný pozemok, nakoľko je na danom mieste príliš úzka cesta. Nato p. Andrej Štefaník namietal, že v minulosti (keď on bol poslancom OZ) p. Bodyová vravela, že oni tento pozemok nepotrebujú, nikto z „nižného konca“ sa  daný pozemok nezaujímal. Poslanec Ing. Osvald súhlasí s prijatou námietkou, treba vyjsť v ústrety všetkým obyvateľom. Podľa Lukáša Štefánika tento priestor využívala iba ich rodina, oni tam odkladali materiál a iba ich autá tam stáli. Poslanec Peter Galík navrhuje prijať námietku p. Selepa v takom rozsahu, že p Selepovi by sa podľa jeho námietky odpredalo 1 žiadané pakovacie miesto a zvyšné 2 miesta sa odpredajú poslancovi Lukášovi Štefánikovi. Je však otázne, či sa na danom pozemku dokážu vytvoriť až 3 parkovacie miesta, či sa to tam zmestí. Ak má byť ponechaná aj stará cesta, vytvorenie 3 parkovacích miest je skôr nereálne. Podľa poslanca Ing. Osvalda je najlepšie prerokovať danú vec priamo na mieste aj s p. Selepom, nie od zeleného stola, aby bolo jasné, či tam vôbec vyjde toľko miest a ak sa dohodnú, nech si spravia spolu jeden geometrický plán. Tak sa vyjde obom v ústrety. Následne poslanci OZ hlasovali o vykonaní zamerania priestoru na mieste:

Hlasovanie: 
ZA: 


3 (Galík, Krafčík, Ing. Osvald)


PROTI: 

1 (A. Štefaník)


ZDRŽALI SA: 
1 (L. Štefánik)
Uznesenie č. 11/2020: Obecné zastupiteľstvo v Lackovej v rámci námietky zo strany p. Jozefa Selepa vykoná zameranie priestoru na mieste, s tým, že po dohode obidvoch strán dajú  vyhotoviť geometrický plán, na základe ktorého sa následne  žiadateľovi uvedený pozemok v dohodnutej výmere odpredá. V prípade J. Selepa sa bude konať na základe jeho žiadosti.
B: p. Mária Lopatovská: námietka k zámeru predaja majetku z dôvodu hodného osobitného zreteľa subjektu AGRO Hniezdne: Starosta informoval poslancov OZ o prijatej námietke od p. Márie Lopatovskej k zámeru predaja majetku z dôvodu hodného osobitného zreteľa schváleného OZ na ostatnej schôdzi. P. Lopatovská namieta, že parcely uvedené v textovej časti sa nedajú identifikovať v grafickej časti, čiže nie je jasné, čo všetko sa ide predávať a taktiež, ako sa môže predávať časť parcely KN-C č. 1818 - vodná plocha, parcela č. 1786 – ostatná plocha, keď s uvedenými parcelami má obec zakázané nakladať. Starosta následne uviedol, že tak, ako postupoval s p. Selepom (kontaktoval ho písomne), postupoval aj s p. Lopatovskou, ku ktorej po doručení námietky išiel osobne situáciu vysvetliť, avšak bolo zrejmé (aj na základe pečiatky z podacej pošty), že ani nevie o čo v danej námietke ide. Necháva danú námietku prerokovať poslancom OZ, s tým, že podľa zákona sa zámer zverejňuje na 15 dní, s tým, že sa tam identifikuje čo sa ide predávať, komu a za koľko a ako, zákon o žiadnom priloženom grafickom zobrazení nehovorí, starosta dáva nákres nad potreby zákona, aby ľudia boli zorientovaní. Z jeho pohľadu je táto námietka neopodstatnená. A taktiež uviedol, že nie je pravda, že by s uvedenými pozemkami mala obec zakázané nakladať, aj v minulosti obec takto nakladala s majetkami, s tým, že požiadala Pozemkový fond o výnimku. Následne nechal priestor poslancom OZ, aby sa k tejto námietke vyjadrili. 

Poslanec Ing. Osvald súhlasí s námietkou, nie je zrejmé, o ktoré pozemky sa jedná a podal otázku starostovi obce, či by bol problém zverejniť celý naskenovaný geometrický plán k zámeru na tabuľu obce, nakoľko to nie je nič tajné, pretože aj z jeho pohľadu nie je jasné podľa priloženej mapy, ktoré pozemky sa predávajú, pretože zámer obsahuje veľa dielov, ktoré sa nedajú presne identifikovať a obec môže mať v budúcnosti kvôli tomu problémy, preto je lepšie predísť zbytočným spochybňovaniam v budúcnosti. Starosta reagoval, že takáto, resp. podobná mapka bola priložená k zámeru už veľakrát v minulosti, pretože stále sa najskôr schváli zámer, ku ktorému sa zverejňuje približná mapa, až neskôr žiadateľ si dá vytvoriť geometrický plán, na ktorom je všetko presne vyznačené, tak sa to dáva aj do uznesení . Dokonca, keď bola námietka doručená na obecný úrad, pozval osobne p. Lopatovskú na obecný úrad prezrieť geometrický plán, kde by jej ukázal presné časti odpredaja. Ak by sa však poslanci OZ na schôdzi dohodli, že do budúcna je potrebné zverejňovať presný geometrický plán, príjme to, ale reálne si to nevie predstaviť, lebo tento proces zdrží všetkých žiadateľov. Ing. Osvald vraví, že nie pri všetkých miestach je potrebné zverejniť presný geometrický plán, pretože ľudia približne vedia, o čo ide, avšak ak je parcela rozdelená na niekoľko dielov, vtedy nie je možné určiť, ktorá časť parcely sa predáva. Poslanec Galík vraví, že podľa neho je zo zámeru zrejmé, o ktorú parcelu a úsek sa jedná. Podľa poslanca Krafčíka sa situácia zbytočne komplikuje. Lukáš Štefánik po prečítaní úryvku zo zverejneného zámeru („uvedené pozemky sa nachádzajú v blízkosti hospodárskeho dvora žiadateľa“) vraví, že z uvedeného je pochopiteľné, kde sa dané pozemky nachádzajú. Starosta uviedol, že dá si tú námahu a pohľadá, ako bol v minulosti zverejnený zámer v prípade sťažovateľky, či bol priložený aj geometrický plán, aby sa meralo rovnakým metrom. Poslanec Galík vraví, že doposiaľ nikdy nebol priložený geometrický plán, iba náčrtok, s čím súhlasí aj poslanec Andrej Štefaník. 
Po diskusii starosta vyzval poslancov OZ na formuláciu uznesenia k danej námietke a následne dal hlasovať:

Hlasovanie: 
ZA: 


3 (Galík, A. Štefaník, L. Štefánik)



PROTI:

2 (Krafčík, Ing. Osvald)




ZDRŽALI SA

0 

Uznesenie č. 12/2020: Obecné zastupiteľstvo v Lackovej zamieta námietku p. Márie Lopatovskej z dôvodu jej neopodstatnenosti.

K bodu č. 4 – Nakladanie s majetkom obce Lacková
A: AGRO Hniezdne: prevod nehnuteľného majetku obce Lacková: Na základe požiadavky spoločnosti AGRO Hniezdne, s.r.o. sa na ostatnej schôdzi OZ prerokoval a schválil zámer odpredaja majetku obce. V rámci zákonom stanoveného procesu je nutné prerokovať a schváliť predaj majetku obce - prípad hodný osobitného zreteľa. Starosta informoval poslancov OZ, že zámer predaja bol vyvesený obvyklým spôsobom s prijatou pripomienkou od p. Márie Lopatovskej prerokovanou v predchádzajúcom bode programu. Rovnako ako na predchádzajúcom zasadnutí OZ, starosta predniesol nasledovné vyjadrenie: „V zmysle Zákona č. 357/2004 Z.z. z 26. mája 2004 o ochrane verejného záujmu pri výkone funkcií verejných funkcionárov, Čl.6 Oznámenie osobného záujmu

(1) Verejný funkcionár, ktorý sa zúčastňuje na rokovaní orgánu o veci, na ktorej má osobný záujem, je povinný oznámiť svoj osobný záujem o vec predtým, ako na rokovaní vystúpi.

 (3) Oznámenie podľa odseku 1 alebo odseku 2 je orgán, na ktorého rokovaní sa vykonalo oznámenie, povinný zaznamenať do zápisu alebo záznamu o rokovaní, informujem poslancov OZ, že som ku dňu 1.11.2017 v pracovnom vzťahu na základe dohody o vykonaní práce, kde spolupracujem na príprave a spustení projektu penziónu Lacková pre spoločnosť AGRO Hniezdne.  Túto informáciu predkladám nad rámec zákonnej povinnosti, aj napriek tomu, že nemám osobný záujem, upozorňujem na túto skutočnosť nakoľko tak, ako doteraz, chcem konať transparentne. Upozorňujem tiež na to, že starosta v zmysle platnej legislatívy nerozhoduje o nakladaní s  majetkom obce, toto prináleží výlučne do právomoci poslancov OZ.“ 
Následne nechal priestor poslancom OZ na vyjadrenie ich názoru.
Poslanec Ing. Osvald sa prihlásil o slovo ako prvý. Na úvod uviedol, že on bol aj minule proti tomuto zámeru, prekvapilo ho, že sa to ide riešiť takým spôsobom, ako sa to ide riešiť, a že nie je proti tomu, aby sa obec zveľaďovala, rozvíjala a aby sa v nej niečo budovalo a robilo, to je v poriadku. Je to dobre, keď bude mať obec z toho úžitok, skrášli sa, zamestnajú sa ľudia, to všetko je v poriadku. Ale ide o to, že nemôžu poslanci OZ týmto spôsobom obmedzovať ostatných spoluvlastníkov, alebo vlastníkov vedľajších nehnuteľností bez toho, aby sa ich niečo opýtali, aby sa oni k tomu mohli vyjadriť a brániť sa. Preto on sa k tomu aj minule vyjadril, lebo jedná sa aj o jeho parcely. Ďalej uviedol, aký priebeh to malo od začiatku – v roku 2016 si dali požiadavku o prenájom obecných parciel na potokoch, pretože boli fyzicky nevyužívané, zarastené, zaburinené. Jeho syn Jozef chodil mlčovať, kosiť a čistiť pozemky, ktoré vlastnil Pavol Krafčík, Peter Krafčík, p. Kiššová a nakoľko mali za to, že by to bola škoda len tak nechať,  dali si túto žiadosť. Nasledovalo výberové konanie, uvedené pozemky boli podstúpené do prenájmu firmy AGRO Hniezdne. Tá nasledujúce 2 roky s pozemkami ani nepohla, resp. na druhý rok v novembri to tam prišli iba pomlčovať. Medzitým v decembri v roku 2017 p. Peter Krafčík a p. Kiššová sa rozhodli, že mu tieto uvedené pozemky predajú. Následne on pozemky od nich kúpil za účelom hospodárskej činnosti, nakoľko sa jedná o ornú pôdu, ktorú tu nie je možnosť orať inde. V januári 2018 spravili kúpno-predajnú zmluvu a zrazu vo februári 2018 navštívil zástupca AGRO Hniezdne, p. Tročšák, p. Kiššovú a p. Krafčíka s výčitkou, že prečo predali dané pozemky p. Osvaldovi. P. Kiššovú dokonca navštívil viackrát, nie len raz, avšak keďže to už bolo predané a nepochodil u nich, aby zrušili kúpno-predajnú zmluvu, prišiel za ním a ponúkol mu za uvedené parcely 3€/ m2. Dnes sa ale jedná o cenu 1,50€/ m2 za tie pozemky, nejde o ostatnú plochu, ale o tie 3 parcely, ktoré sú už určené ako orná pôda, za ktorú mu p. Troščák ponúkol 3€/ m2.  Ďalej Ing. Osvald uviedol, že on nekupuje pôdu nato, aby s ňou kšeftoval, povedal im, že sa s nimi vie dohodnúť, vie vyjsť v ústrety, nie je proti výmene. Nakoniec sa v marci 2018 aj dohodli na výmene, stanovili si presné objekty výmeny, odvtedy sa mu však už p. Tročšák neozval. Zrazu projekt, ktorý bol naplánovaný na týchto pozemkoch (dole) sa presunul na iné miesto (hore) a začalo sa navážať. Takže tu nejde vôbec o to nejakým spôsobom sa dohodnúť a vyjsť v ústrety, on zo svojej strany vyšiel v ústrety, avšak zo strany firmy AGRO Hniezdne ide o jeho zničenie, zlikvidovanie. Preto on postupuje takýmto spôsobom a nesúhlasí s týmto predajom. On sám navrhol minulého roku im odpredať parcelu č. 1790/1, pretože vedel, že je čiastočne zasýpaná, ale nečakal, že už je zasýpaná až v takom rozsahu. Podľa slov poslanca Ing. Osvalda, poslanec Galík vtedy namietal, aby sa pozemky nepredávali, lebo sú to lukratívne obecné pozemky. Avšak Ing. Osvald navrhoval danú parcelu im predať, lebo by sa nemohli pohnúť na vrchu, lebo tam budú mať vodnú plochu. Taktiež navrhoval posunúť celý potok s podmienkou, že po celej dĺžke budú plocha 3m vyhradená na ošetrovanie vodnej plochy (ochranne pásmo), na ktorej nie je možné robiť nič bez súhlasu vodohospodárov. Bolo to spravené len čiastočne, na 3m iba od jeho parcely, takže jeho stanovisko k daného problému je nasledovné: žiada, aby boli predložené OZ vyjadrenia vodohospodárov, životného prostredia a pozemkového úradu – kto ako súhlasil s presunutím, ako sa brali do úvahy vlastnícke práva vlastníkov na susediacich parcelách. Už zámer projektu na výstavbu  na parcelách 1790, KN-C 1890/1, KN-C 1821 a KN-C 1820 bol podľa neho nereálne prezentovaný, nakoľko rozmerovo sa na uvedené parcely nezmestí a muselo sa predpokladať, že bude rozšírený na parcely KN-C 1818 a KN-C 1819 a 1790/1, čo bolo aj realizované zasypaním uvedených parciel (u parcely 1790/1 čiastočne). Uviedol, že: „zasypávanie parciel KN-C 1818 a čiastočne parcely 1790/1, ktoré sú vo vlastníctve obce, netriedeným stavebným odpadom sa vykonávalo s tichým súhlasom vedenia obce. Naviezlo sa tu niekoľko stovák m3 netriedeného stavebného materiálu, o čom existujú aj doklady. Touto činnosťou spoločnosti AGRO Hniezdne vzniká podozrenie z porušenia ustanovení zákonov: Vodného zákona č. 364/2004 Z.z., Zákona o odpadoch č. 79/2015 Z.z., Zákona o ochrane prírody a krajiny č. 543/2002 Z.z., Zákona o ochrane a využívania poľnohospodárskej pôdy č. 220/2004 Z.z., Stavebného zákona č. 50/1976 Zb.. Obec Lacková schválením zámeru predaja pozemku vo vlastníctve obce, tak ako je to uvedené v geometrickom pláne vypracovanom spoločnosťou AGRO Hniezdne, legalizuje protiprávne konanie tejto spoločnosti a obmedzuje práva vlastníkov susediacich pozemkov, presunom vodnej plochy k hraniciam susedných pozemkov bez súhlasu vlastníkov. Takže sme ako účastníci konania, pri tomto konaní sme neboli braní do úvahy a naše vyjadrenia vôbec neboli rešpektované. Čiže celkove, ja som za dohodu, ale takýmto spôsobom to nie je dohoda. Na dohodu treba dvoch a treba sa dohodnúť. Keď neakceptovali výmenu, ktorá bola pre nich veľmi výhodná, nech nechajú moje pozemky tak, a nech mi nechajú normálne zákonom stanovenú 5m ochrannú líniu. Nech sa to posúva, ja nie som proti tomu, ale až toto nebude dodržané, budem riešiť a napadnem tieto veci, ktoré som tu teraz povedal, čo sa týka podozrenia z porušenia týchto zákonov. Napadnem to, len z toho dôvodu, že je to v podstate všetko nasilu robené – my nepotrebujeme rešpektovať nikoho. Potrebujeme rešpektovať každého, každého práva sú v tejto republike zaručené Takže, ja si žiadam, AGRO Hniezdne buď bude rešpektovať a dohodne sa, alebo ak nie, žiadam si 5m posunúť hranicu vodnej plochy od mojich pozemkov. Dodávam, že medzičasom som odkúpil aj pozemok parcely 1816, takže aj od tejto parcely. A tiež by som žiadal, aby sme tam išli fyzicky, aby ste videli, že cez tú celú parcelu tečie voda. Takže stále len zoberieme geometrické plány a bavíme sa tu od zeleného stola, nebavme sa len od zeleného stola, poďme fyzicky pozrieť do terénu, lebo vtedy vidíme, že čo je to a ako to je, kde sú poposúvané všetky pozemky. Ja som to už rozprával aj starostovi, aj tá vodná časť, kde je urbárny pozemok je tiež posunuté, bez súhlasu, bez všetkého. Proste každý si tu robí čo chce. Ale takýmto spôsobom to nejde. Však, prosím, chcú spraviť – dohodnime sa, vždycky je dohodnúť sa, aký je problém aby prišli a dohodli sa, nikde nie je, že nedohodneme sa. Ja som vždycky za dohodu, ale takýmto nátlakovým systémom sa robiť tu nedá. Čiže ja som proti tomu a vás upozorňujem, nie AGRO Hniezdne poruší moje práva, ale obec, obecné zastupiteľstvo, tým, že schválite, posuniete tieto pozemky, obecné pozemky. Lebo tu sa bavíme o 2 veciach – prvá vec je, že riešime ich násyp a predávame im pozemky a druhá vec je, že v prvom rade posúvame obecný pozemok, ako vodnú plochu, k mojim pozemkom. Čiže obec poruší moje práva, takže vás upozorňujem na to, som zásadne proti. Takže si rozmyslíte, čo spravíte, ja budem bojovať. Pokiaľ nie sú slušní, lebo prišli ešte aj tohto roku v januári a povedali „áno, v pohode, dohodneme sa, nie je problém“, doniesli mi ten návrh na výmenu, lebo som ho nevidel, doniesol som ho osobne na AGRO Hniezdne, do dnešného dňa sa mi neozvali. Ide tu všetko hrubou silou, ale tak sa to nedá robiť. Ďakujem.“ 
Ďalej v diskusii vystúpil poslanec Krafčík – na predminulej schôdzi sa neschválil predaj pozemkov pre AGRO Hniezdne. Po čase prišiel na obecný úrad o garáž, popri tom sa však pozeral aj na mapu (pričom bol pozrieť aj na potokoch, videl už všetko vyznačené, zamerané, označené červenými palicami) a hovoril starostovi, že to zasypané už podľa neho AGRO Hniezdne aj tak neodbagruje nikdy, lebo tam sa jedná už o stovky m3, tak dobre by bolo, ak by sa to spravilo pre obec – toto dať Guregovcom, nech sýpu a skúsiť sa dohodnúť aj s Osvaldovcami, nech berú predok. Starosta mu podľa jeho slov pritakával, prišla ďalšia schôdza, opäť sa to obnovilo a podľa jeho slov sa zbytočne dostal do problémov. Bolo predtým povedané, aby sa spoločnosti AGRO Hniezdne nepredávali pozemky, ale minule poslanec Galík navrhol, aby sa im to predalo, nech to tam zrobia, aj tak nebudú bagrovať - k čím súhlasil aj poslanec Krafčík. Vníma to ako podraz zo strany starostu, preto mu už neverí. Starosta na tento prejav p. Krafčíka reagoval, že nerozumie o čom rozpráva. Poznamenal , že ako starosta dlhobo podporuje zámer rozvoja pripraveného zariadenia, lebo je presvedčený že prospeje rozvoju obce .Starosta obce ďalej vyjadril presvedčenie, že pán Ing. Osvald vťahuje obec do svojho osobného konfliktu s AGROM Hniezdne. Upozornil, že je osobne zaujatý v danej veci a ide mu iba o dosiahnutie osobného záujmu, nakoľko opakovane i na ostatnej schôdzi povedal, že ak mu OZ schváli predaj časti dotknutých pozemkov (tak ako to navrhol p. Krafčík) tak mu posun potoka vadiť nebude. Ak mal pán Ing. Osvald vedomosti o porušovaní zákona mal konať a nie tu teraz zastupiteľstvo vydierať. Poslanec Ing. Osvald skonštatoval, že nakoľko sa jedná o pozemky obce a problém, ktorý si vytvorilo AGRO Hniezdne – obec rieši ich problémy za nich, nie problémy obce. Preto by podľa neho bolo vhodné, ak by buď zástupca spoločnosti AGRO Hniezdne prišiel na zasadnutie OZ, alebo poslanci išli riešiť problém na dané miesto. On je za to, aby sa pozemky predali, požaduje len to, aby bola zo strany obce dodržaná vzdialenosť 5 m od jeho pozemku, posunutím vodnej plochy, za čo on bol od začiatku. Ak to nebude dodržané, obec podľa jeho slov poruší jeho práva a bude sa brániť, pretože je to hrubý nátlak na jeho osobu. Následne sa vyjadril Andrej Štefaník, tak, že podľa neho ide len o to, že sa poslanec Ing. Osvald sa nedohodol s AGROm Hniezdne a teraz obviňuje a zapája do sporu OZ. Poslanec Galík si tiež myslí, že p. Ing. Osvald kupoval pozemok (o ktorom hovoril) s určitým zámerom, nakoľko to bolo už po odprezentovaní zámerov AGRA Hniezdne, ale prečo by teraz obec mala niesť nejaké dôsledky ich doťahovania. Starosta uviedol, že OZ nerozhoduje o posunutí vodného toku, rozhoduje momentálne o predaji pozemku v rámci vytvoreného geometrického plánu. Zmenu  rieši  vodohospodársky podnik – správca vodného toku, rozhodnutie vydá organ životného prostredia. Andrej Štefánik povedal, že na minulej schôdzi OZ Ing. Osvald povedal, že nakoľko mu nevymenili ten pozemok, žiada 5m odstup, boli síce dohodnuté pôvodne 3 m, ale zrazu to zmenil na 5 m. Poslanci Peter Galík a Lukáš Štefánik súhlasne povedali, že podľa ich názoru, danú vec by mal riešiť kompetentný organ. Starosta nakoniec upozornil poslanca Ing. Osvalda, že je v obecnom zastupiteľstve ako zástupca obce, nie ako súkromná osoba. Geometrický plán a všetky podklady išli na jednotlivé úrady, každý z nich vydáva svoje stanovisko a oni majú v kompetencii o tom rozhodnúť.
Ing. Osvald dáva návrh, aby sa hlasovalo o prevode majetku obce až keď budú poslancom OZ predložené stanoviská Obvodného úradu životného prostredia, Pozemkového úradu a orgánu Vodohospodárskeho podniku. Starosta dal poslancom OZ hlasovať o návrhu poslanca Ing. Osvalda:
Hlasovanie: 
ZA: 


2 (Krafčík, Ing. Osvald)



PROTI:

1 (A. Štefaník)




ZDRŽALI SA
:
2 (Galík, L. Štefánik)

Uznesenie č. 13/2020: Obecné zastupiteľstvo v Lackovej na základe žiadosti p. Ing. Osvalda neschvaľuje, aby bolo pred hlasovaním o predaji poslancom OZ predložené stanovisko Úradu životného prostredia, Pozemkového úradu a Vodohospodárskeho úradu.
Nakoľko sa neschválil návrh Ing. Osvalda, starosta obce dal následne hlasovať o prevode nehnuteľného majetku obce Lacková:

Hlasovanie: 
ZA: 


3 (Galík, A. Štefaník, L. Štefánik)



PROTI:

2 (Krafčík, Ing. Osvald)




ZDRŽALI SA

0 

Uznesenie č. 14/2020: Obecné zastupiteľstvo v Lackovej
a) prerokovalo 
spôsob nakladania s nehnuteľnosťami vo vlastníctve obce Lacková a to :

- parcela KN-C č. 1813, orná pôda, o výmere 1143 m2, nachádzajúcej sa v k.ú. Lacková, zapísanej na LV č. 1649

- parcela KN-C č. 1809, orná pôda, o výmere 972 m2, nachádzajúcej sa v k.ú. Lacková, zapísanej na LV č. 1649

- parcela KN-C č. 1815, orná pôda, o výmere 1355 m2, nachádzajúcej sa v k.ú. Lacková, zapísanej na LV č. 1649
- diel č. 3 z parcely č. 1786, ostatné plochy, o výmere 96 m2, nachádzajúce sa v k.ú. Lacková, zapísanej na LV č. 1649

- diel č. 6 z parcely č. 1790/1, ostatné plochy, o výmere 426 m2, nachádzajúcej sa v k.ú. Lacková, zapísanej na LV č. 1649

- diel č.7 z parcely č. 1790/1, ostatné plochy, o výmere 515 m2, nachádzajúcej sa v k.ú. Lacková, zapísanej na LV č. 1649

- diel č. 11 z parcely č. 1818, vodná plocha, o výmere 2413 m2, nachádzajúcej sa v k.ú. Lacková, zapísanej na LV č. 1649

- diel č. 4 z parcely č. 1790/1, ostatné plochy, o výmere 99 m2, nachádzajúcej sa v k.ú. Lacková, zapísanej na LV č. 1649

- parcela KN-C č. 1790/1, ostatné plochy, o výmere 1151 m2, nachádzajúcej sa v k.ú. Lacková, zapísanej na LV č. 1649
b) schvaľuje
podľa § 9a ods. 8 písm. e) zákona č. 138/1991 Zb. o majetku obcí v znení neskorších predpisov zámer predaja nehnuteľností vo vlastníctve obce Lacková, a to:

- parcela KN-C č. 1813, orná pôda o výmere 1143 m2, nachádzajúcej sa v k.ú. Lacková, zapísanej na LV č. 1649

- parcela KN-C č. 1809, orná pôda o výmere 972 m2, nachádzajúcej sa v k.ú. Lacková, zapísanej na LV č. 1649

- parcela KN-C č. 1815, orná pôda o výmere 1355 m2, nachádzajúcej sa v k.ú. Lacková, zapísanej na LV č. 1649
- diel č. 3 z parcely č. 1786, ostatné plochy, o výmere 96 m2, nachádzajúce sa v k.ú. Lacková, zapísanej na LV č. 1649

- diel č. 6 z parcely č. 1790/1, ostatné plochy, o výmere 426 m2, nachádzajúcej sa v k.ú. Lacková, zapísanej na LV č. 1649

- diel č.7 z parcely č. 1790/1, ostatné plochy, o výmere 515 m2, nachádzajúcej sa v k.ú. Lacková, zapísanej na LV č. 1649

- diel č. 11 z parcely č. 1818, vodná plocha, o výmere 2413 m2, nachádzajúcej sa v k.ú. Lacková, zapísanej na LV č. 1649

- diel č. 4 z parcely č. 1790/1, ostatné plochy, o výmere 99 m2, nachádzajúcej sa v k.ú. Lacková, zapísanej na LV č. 1649

- parcela KN-C č. 1790/1, ostatné plochy, o výmere 1151 m2, nachádzajúcej sa v k.ú. Lacková, zapísanej na LV č. 1649

- za cenu: 1,50 €/m2
- do výlučného vlastníctva : AGRO-Hniezdne, s.r.o., Hniezdne 180
ako prípad hodný osobitného zreteľa z dôvodu, že uvedené pozemky sa nachádzajú v blízkosti areálu hospodárskeho dvora žiadateľa a ten má záujem v nasledujúcom období tento priestor revitalizovať a vybudovať na ňom obslužnú infraštruktúru súvisiacu s prevádzkou penziónu, čo bude mať pozitívny vplyv na rozvoj obce

- za podmienky:
- žiadateľ dá zamerať nový stav
- prednostné ponúknutie pracovných miest v prevádzke pre obyvateľov obce
- poskytnutie zľavy na využívanie služieb prevádzky pre obyvateľov obce

c) poveruje 
starostu zabezpečiť vyhotovenie a podpísanie kúpno-predajnej zmluvy, v zmysle schvaľovacej časti uznesenie.
Starosta obce prečítal návrh uznesenia o prevode nehnuteľného majetku obce Lacková – zámena pozemkov so spoločnosťou AGRO Hniezdne a následne dal hlasovať o danom návrhu:
Hlasovanie: 
ZA: 


3 (Galík, A. Štefaník, L. Štefánik)



PROTI:

0



ZDRŽALI SA

2 (Krafčík, Ing. Osvald)

Uznesenie č. 15/2020: Obecné zastupiteľstvo v Lackovej 
a) prerokovalo
spôsob nakladania s nehnuteľnosťou vo vlastníctve obce Lacková, a to:

· diel č. 10 z parcely č. 1818, vodná plocha, o výmere 496 m2, nachádzajúcej sa v k.ú. Lacková, zapísanej na LV č. 1649

b) schvaľuje
zámenu pozemkov podľa geometrického plánu č. 4/2020 v pomere 1:1:

· diel č. 10 z parcely 1818, vodná plocha, o výmere 496 m2, nachádzajúcej sa v k.ú. Lacková, zapísanej na LV č. 1649 – v prospech AGRO Hniezdne, s.r.o.
· diel č. 12 z parcely č. 1819, ostatná plocha, o výmere 496 m2, nachádzajúcej sa v k.ú. Lacková, zapísanej na LV č. 1567 – v prospech obce Lacková
c) poveruje
starostu obce zabezpečiť vyhotovenie a podpísanie zámennej zmluvy, v zmysle schvaľovacej časti uznesenia.
B: Pozemkové spoločenstvo obce Lacková – prenájom miestnosti v budove Domu kultúry: Starosta uviedol, že na základe požiadavky pozemkového spoločenstva, po rozhovore s poslancom Ing. Osvaldom, vytvoril návrh na prenájom miestnosti v dome kultúry, nakoľko je potrebné, aby Pozemkové spoločenstvo Lacková, ktorého členom je väčšina obyvateľov obce malo svoje sídlo, adresu. Navrhuje dať Pozemkovému spoločenstvu do prenájmu miestnosť  veľa pódia. V rámci procesu je nutné prerokovať a schváliť zámer nakladania s majetkom obce. V diskusii poslanec Ing. Osvald vysvetlil situáciu – je problém, že PS nemá pevné sídlo, len dočasné na súkromnej adrese jeho predsedu. Bolo by lepšie, ak by bola vyčlenená nejaká jedna miestnosť, kde by sa mohli stretávať (6 – 7krát do roka) a mohli by ju viesť už aj pri zmene stanov spoločenstva a zmluvy. Starosta povedal svoj názor, že nakoľko sa budova zateplila a vykuruje sa, bolo by vhodné, ak by sa aj využívala. Všetci poslanci slovne súhlasili s daným návrhom, preto dal po krátkej diskusii starosta hlasovať o zámere prenájmu:
Hlasovanie: 
ZA: 


5



PROTI:

0



ZDRŽALI SA

0

Uznesenie č. 16/2020: Obecné zastupiteľstvo v Lackovej

a) prerokovalo
spôsob nakladania s nehnuteľnosťou:

· miestnosť (pri pódiu) v rámci budovy DK, súpisné číslo 65

b) schvaľuje
podľa § 9a ods. 9 písm. c) zákona č. 138/1991 Zb. o majetku obcí v znení neskorších predpisov zámer prenájmu nehnuteľnosti vo vlastníctve obce Lacková, a to:
· miestnosť (pri pódiu) v rámci budovy DK, súpisné číslo 65

· subjektu: Pozemkové spoločenstvo bývalých urbaristov v obci Lacková

· za účelom: vytvorenia administratívnych priestorov pre potreby spoločenstva

· po dobu nájmu školy zo strany obce od Cirkvi, odo dňa platnosti nájomnej zmluvy

· za nájomné vo výške 50€ /rok
z dôvodu hodného osobitného zreteľa, ktorý je daný tým, že Pozemkové spoločenstvo bývalých urbaristov v obci Lacková zastrešuje záujmy väčšiny obyvateľov obce Lacková a nemá vhodné priestory
c) poveruje 
starostu obce zabezpečiť postup stanovený zákonom č. 138/1990 Zb. o majetku obci v znení neskorších predpisov
C: Ing. Monika Osvaldová – žiadosť o odpredaj pozemku: Starosta obce informoval poslancov OZ o prijatej žiadosti od Ing. Osvaldovej o predaj pozemkov vo vlastníctve obce Lacková, podľa priloženého nákresu. V žiadosti sa uvádza, že jej zámerom je revitalizovanie tohto pozemku a zriadenie ovocného sadu, čím dôjde k skrášleniu uvedenej časti, vytvoreniu pracovných príležitostí prednostne pre obyvateľov obce. Cena za m2 je 0,20 €. Na základe požiadavky je nutné v rámci procesu prerokovať a schváliť – zámer predaja majetku obce. Poslanci OZ si preštudovali na priloženom nákrese, o ktoré pozemky sa jedná. Poslanec Galík povedal, že už v minulosti mal pri odpredaji časti parcely z inej strany námietku, že obecný pozemok sa rozkúskuje, ale nakoniec sa aj tak pozemok predal. A teraz ide o ďalšiu časť už tej rozkúskovanej parcely. Poslanec Lukáš Štefánik uviedol svoj názor, že postupne sa predávajú všetky obecné pozemky, kvôli čomu sa už poslanci OZ dostávajú do konfliktu a kedy sa to celé zastaví, keď sa predajú všetky obecné pozemky a obec už nebude mať čo predať? Poslanec Galík v diskusii navrhol, že ovocný sad by mohli vybudovať na vedľajšej parcele, ktorá je vo vlastníctve rod. Osvaldovej. Poslanec Galík a A. Štefaník vyjadrili nesúhlas s predajom daného pozemku. Poslanec Krafčík uviedol, že dané pozemky sa nikdy nevyužívali, iba kravy sa tam kedysi pásli a je za odpredaj pozemku, pretože keď sa môžu predávať pozemky na rovine, prečo by sa nemohol aj tento, kde je plno kriakov. Poslanec Ing. Osvald poďakoval poslancom za vyjadrenie ich názoru, aspoň je očividné, aký je rovnaký prístup ku všetkým. Starosta sa opýtal, či v tomto prípade už geometrický plán na riadnu identifikáciu pozemku netreba(tak ako tomu bolo v prípade námietky, kde ju p. Osvald požadoval). Následne dal hlasovať. 
Hlasovanie: 
ZA: 


0



PROTI:

1 (A. Štefaník)



ZDRŽALI SA

4 (Galík, Krafčík, Ing. Osvald, L. Štefánik)

Uznesenie č. 17/2020: Obecné zastupiteľstvo v Lackovej:

a) prerokovalo
spôsob nakladania s nehnuteľnosťami vo vlastníctve obce Lacková, a to:

· parcela KN-C č. 709/1, trvale trávnatý porast o výmere 99736 m2, nachádzajúce sa v k.ú. Lacková, zapísanej na LV č. 1649, časť o výmere 12252 m2 v zmysle prílohy žiadosti

b) neschvaľuje
podľa § 9a ods. 8 písm. e) zákona č. 138/1991 Zb. o majetku obcí v znení neskorších predpisov zámer predaja nehnuteľností vo vlastníctve obce Lacková a to:

· parcela KN-C č. 709/1, trvale trávnatý porast o výmere 99736 m2, nachádzajúce sa v k.ú. Lacková, zapísanej na LV č. 1649, časť o výmere 12252 m2 v zmysle prílohy žiadosti

· do výlučného vlastníctva: Ing. Monika Osvaldová, Lacková č. 57
· za cenu 0,20 €/m2
K bodu č. 5 - Informácia starostu o činnosti od posledného rokovania obecného zastupiteľstva

Starosta informoval prítomných o uskutočnených aktivitách v obci a v rámci OÚ od posledného rokovania:

· doriešilo sa účtovníctvo za minulý rok, odovzdali sa potrebné výkazy
· úrad už komunikuje s obcou Vyšné Ružbachy o prevzatí účtovníctva

· starosta zháňa firmu na cintorín, komunikoval s firmou na opravu rozhlasu na hornom konci
· starosta komunikoval s vodohospodármi ohľadom bobra, tí momentálne nemajú kapacity, mohli by prísť na miesto najskôr koncom mesiaca

Uznesenie č. 18/2020: Obecné zastupiteľstvo v Lackovej berie na vedomie informáciu o činnosti od posledného rokovania OZ .
K bodu č. 6 – Diskusia, rôzne

Prebehla diskusia na aktuálne témy a riešenie problémov obce: 
· poslanec Lukáš Štefánik sa informoval o pojazdnej predajni

· starosta informoval poslancov, že polícia žiadala obec o zoznam obyvateľov, ktorí pricestovali zo zahraničia; sú nakúpené ochranné prostriedky – rúška, rukavice, plášť, dezinfekčné prostriedky pre prípad potreby; starosta prosí o rešpektovanie ochranných opatrení v rámci vírusu Covid-19
· p. Krafčík žiada zrezať strom, pretože, keď fúka silný vietor má obavy, že spadne, načo starosta uviedol, že je náročné nájsť firmu, ktorá by to bola ochotná urobiť

· A. Štefaník upozornil na cestu „hore“ ku lesu, kde sa nedá prejsť, cesta je kanálom, pripojil sa aj Ing. Osvald 
Hlasovanie: 
ZA: 


5



PROTI:

0



ZDRŽALI SA

0

Uznesenie č. 19/2020: Obecné zastupiteľstvo v Lackovej zaväzuje starostu zabezpečiť v komunikácii s AGRA Hniezdne odvodnenie poľnej cesty  zo strany AGRA Hniezdne.

K bodu č. 7 – Záver

Ing. Marek Gallík, starosta obce, sa poďakoval všetkým prítomným za účasť a zasadnutie ukončil.
Ing. Marek Gallík, starosta obce:

.................................................

Jozef Krafčík, poslanec:


.................................................
Andrej Štefaník, poslanec:


.................................................
Ing. Viktória Romaňáková, zapisovateľka:
.................................................
